1. ΝΟΜΟΘΕΤ. ΔΙΑΤΑΓΜΑ υπ’ αριθ. 181 της 19/20 Νοεμ. 1974 (ΦΕΚ Α΄ 347) Περί προστασίας εξ ιοντιζουσών ακτινοβολιών Σκοπός Άρθρ.1.-Σκοπός του παρόντος είναι η λήψις μέτρων δια την προστασίαν του πληθυσμού και των αγαθών της Χώρας κατά των κινδύνων εξ ιοντιζουσών ακτινοβολιών, εκπεμπομένων εκ πάσης φύσεως μηχανημάτων, πυρηνικών εγκαταστάσεων και ραδιενεργών υλικών, εξαιρέσει των πολεμικών εγκαταστάσεων ή όπλων. Γενικοί ορισμοί Άρθρ.10.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Άρθρ.2.-1.Δια την εφαρμογήν των διατάξεων του παρόντος νοούνται: α)Ως «ιοντίζουσαι ακτινοβολίαι» αι ηλεκτρομαγνητικαί και πάσαι αι σωματιδιακαί ακτινοβολίαι, αι δυνάμεναι να προκαλέσουν ιοντισμόν κατά την δίοδον αυτών δια της ύλης. β)Ως «ραδιενεργά υλικά» τα εκπέμποντα μίαν ή περισσοτέρας ιοντιζούσας ακτινοβολίας. γ)Ως «μηχανήματα ακτινοβολιών» τα παράγοντα ή εκπέμποντα ιοντιζούσας ακτινοβολίας. δ)Ως «εργαστήριον ακτινοβολιών» πας χώρος εντός του οποίου εκτελείται εργασία με ιοντιζούσας ακτινοβολίας. Ειδικώτερον δε ως «εργαστήριον ραδιοϊσοτόπων» ο χώρος εντός του οποίου εκτελείται εργασία με ραδιενεργά υλικά. ε)Ως «ελεγχομένη περιοχή» η καθωρισμένη περιοχή εν τη οποία η έκθεσις του προσωπικού εις ακτινοβολίαν ή ραδιενεργόν μόλυνσιν τελεί υπό τον έλεγχον προσώπου υπευθύνου δια την ακτινοπροστασίαν. ς)Ως «εργαζόμενος με ακτινοβολίας» παν πρόσωπον εργαζόμενον εις ελεγχομένην περιοχήν. Άρθρ.3.-1.Η ελεγχομένη περιοχή απαγορεύεται να χρησιμοποιήται ως κατοικία αντιστρόφως όμως οι χώροι κατοικίας, καταλλήλως προστατευόμενοι, δύνανται να χρησιμοποιηθούν ως ελεγχομένη περιοχή. 2.Οι εργαζόμενοι εντός ελεγχομένων περιοχών δέον να είναι ηλικίας τουλάχιστον δέκα οκτώ ετών συμπεπληρωμένων. Διοικητικαί άδειαι Άρθρ.4.-1.Δια την άσκησιν εν Ελλάδι υπό παντός φυσικού ή νομικού προσώπου οιασδήποτε δραστηριότητος εμπιπτούσης εις το άρθρ. 1 του παρόντος απαιτείται ειδική άδεια. 2.Η κατά την προηγουμένην παράγραφον άδεια χορηγείται κατά περίπτωσιν: α)Προκειμένου περί εισαγωγής, εγκαταστάσεως και λειτουργίας μηχανημάτων παραγωγής ιοντιζουσών ακτινοβολιών δι’ ιατρικούς σκοπούς εν γένει ως και εγκαταστάσεως και λειτουργίας εργαστηρίων ραδιοϊσοτόπων δι’ ιατρικάς εφαρμογάς εν γένει, δι’ αποφάσεως του Υπουργού Κοινωνικών Υπηρεσιών, εκδιδομένης μετά σύμφωνον γνώμην Τριμελούς Επιτροπής οριζομένης υπ’ αυτού. β)Προκειμένου περί εισαγωγής, εγκαταστάσεως και λειτουργίας ή χρήσεως μηχανημάτων παραγωγής ιοντιζουσών ακτινοβολιών εφ’ οιωδήποτε μη ιατρικώ σκοπώ, ως και προκειμένου περί εγκαταστάσεως και λειτουργίας ραδιοϊσοτόπων δια μη ιατρικάς εφαρμογάς, δια κοινής αποφάσεως του Υπουργού Πολιτισμού και Επιστημών και του κατά περίπτωσιν αρμοδίου Υπουργού. γ)Προκειμένου περί εισαγωγής, παραγωγής, κατοχής ή διαθέσεως ραδιενεργών ουσιών (ραδιοϊσοτόπων και ιχνηθετημένων ενώσεων) ως και πάσης φύσεως ραδιενεργών πηγών περιλαμβανομένων και των σχασίμων υλικών, δι’ αποφάσεως της Ελληνικής Επιτροπής Ατομικής Ενεργείας. 3.Δια την χορήγησιν των ως άνω αδειών απαιτείται πιστοποιητικόν της Διευθύνσεως Υγειοφυσικής της Ελληνικής Επιτροπής Ατομικής Ενεργείας περί της καταλληλότητος των εγκαταστάσεων, μηχανημάτων και συνθηκών λειτουργίας των ως άνω εργαστηρίων από απόψεως ακτινοπροστασίας. 4.Η εν παρ. 1 του παρόντος άρθρου ειδική άδεια χορηγείται εις Ιατρούς κεκτημένους την άδειαν ασκήσεως του επαγγέλματος και την ειδικότητα του ακτινολόγου-ραδιολόγου, του ακτινοθεραπευτού και της πυρηνικής ιατρικής, δύναται δε να μεταβιβασθή εις τους κληρονόμους του τυχόν αποβιώσαντος αδειούχου, εφ’ όσον οι προς ους η μεταβίβασις κέκτηνται τα απαιτούμενα προσόντα και προϋποθέσεις δια την απόκτησιν της αδείας. «Προκειμένου περί νοσοκομείων του Ε.Σ.Υ. και των Κέντρων Υγείας αυτών, η ειδική άδεια χορηγείται στο Ν.Π.Δ.Δ. των νοσοκομείων, τη δε ευθύνη λειτουργίας των αντίστοιχων μονάδων έχει το ειδικευμένο προσωπικό που υπηρετεί σε αυτά, όπως καθορίζεται με την προβλεπόμενη από τις διατάξεις της παρ. 2 του άρθρ. 3 του παρόντος νόμου κοινή υπουργική απόφαση». Το μέσα « » εδαφ. προστέθηκε από την παρ. 9 άρθρ. 18 Νόμ. 2519/21-21 Αυγ. 1997(ΦΕΚ Α 165), ανωτ.σελ.96,711. 5.Αι υφιστάμεναι κατά την δημοσίευσιν του παρόντος άδειαι υπέρ φυσικών ή νομικών προσώπων δια την άσκησιν οιασδήποτε δραστηριότητος, εμπιπτούσης εις το άρθρ. 1 του παρόντος, εξακολουθούν ισχύουσαι διεπόμεναι κατά τα λοιπά υπό των διατάξεων του παρόντος. (Αντί για τη σελ. 402,501) Σελ. 402,501(α) Τεύχος 1308 Σελ. 13 Προστασία από ακτινοβολίες 34.Δ.κ.1 Έκδοσις κανονιστικών αποφάσεων Άρθρ.5.-1.Δι’ αποφάσεως του αρμοδίου δια την έκδοσιν της εν άρθρ. 4 του παρόντος αδείας Υπουργού καθορίζονται: α)Τα της χρονικής διαρκείας των κατ’ άρθρ. 4 του παρόντος εκδιδομένων αδειών. β)Αι ειδικώτεραι προϋποθέσεις, τα απαιτούμενα στοιχεία, η διαδικασία της εκδόσεως και ανανεώσεως αυτών. γ)Τα της μεταβιβάσεως τούτων δια πράξεως αιτία θανάτου. δ)Οι υπό των οικείων φορέων τηρητέοι όροι. ε)Τα προσόντα εν γένει των επαγγελματικώς απασχολουμένων εις ιοντιζούσας ακτινοβολίας. 2.Δια πάσαν μεταβολήν των εν τη χορηγηθείση αδεία αναφερομένων φορέων, σκοπού, μέσου και απασχολουμένου προσωπικού απαιτείται προηγουμένη έγκρισις της εκδούσης ταύτην Αρχής. 3.Δια κοινών αποφάσεων του Υπουργού Κοινωνικών Υπηρεσιών και του κατά περίπτωσιν αρμοδίου Υπουργού, εκδιδομένων μετά σύμφωνον γνώμην της Ελληνικής Επιτροπής Ατομικής Ενεργείας, καθορίζονται εκάστοτε: α)Οι κανόνες εν γένει της ακτινοπροστασίας. β)Τα της προστασίας των εργαζομένων με ακτινοβολίας, κατά την διάρκειαν της εργασίας των, ως και του λοιπού πληθυσμού της Χώρας εκ των κινδύνων των ιοντιζουσών ακτινοβολιών κατά την άσκησιν των εν άρθρ. 1 και 4 του παρόντος δραστηριοτήτων, ειδικώτερον δε όσον αφορά εις: (1)Τον περιορισμόν της εκθέσεως εις ιοντιζούσας ακτινοβολίας εις την χαμηλοτέραν δυνατήν στάθμην. (2)Τον καθορισμόν των μεγίστων επιτρεπτών δόσεων ακτινοβολιών και συγκεντρώσεως ραδιενεργών υλικών. (3)Την ειδικήν σήμανσιν των ελεγχομένων περιοχών και των ραδιενεργών υλικών. (4)Την ενημέρωσιν των εργαζομένων με ακτινοβολίας επί των εκ τούτων κινδύνων και των απαραιτήτων μέτρων ασφαλείας. (5)Τον έλεγχον εφαρμογής των κανόνων ακτινοπροστασίας. (6)Ειδικάς ιατρικάς εξετάσεις των εργαζομένων με ακτινοβολίας προ ή ευθύς μετά την απασχόλησίν των ως και κατά τακτά χρονικά διαστήματα. (7)Την μεταφοράν ραδιενεργών υλικών. (8)Τον έλεγχον ραδιενεργών καταλοίπων. γ)Το είδος μηχανημάτων παραγωγής αντινοβολιών και αι ποσότητες των ραδιενεργών ουσιών, άτινα εξαιρούνται των διατάξεων του παρόντος. 4.Αι περί ων το παρόν άρθρον αποφάσεις δημοσιεύονται δια της Εφημερίδος της Κυβερνήσεως. Σελ. 402,502(α) Τεύχος 1308 Σελ. 14 34.Δ.κ.1 Προστασία από ακτινοβολίες Διοικητικός Έλεγχος Άρθρ.7.-1.Επί της τηρήσεως των προϋποθέσεων και όρων των κατ’ άρθρ. 5 του παρόντος χορηγουμένων αδειών ασκείται έλεγχος δια των οργάνων των αρμοδίων Υπουργείων κατά την εν τω αυτώ άρθρω διάκρισιν. 2.Αι χορηγούμεναι βάσει των διατάξεων του παρόντος άδειαι ως και αι χορηγηθείσαι μέχρι της δημοσιεύσεως του παρόντος τοιαύται, ανακαλούνται δι’ ητιολογημένης αποφάσεως της εκδούσης ταύτας αρχής, εις ας περιπτώσεις εξεδόθησαν βάσει ανακριβών ή ελλειπών στοιχείων ή διαπιστούται, κατά την προηγουμένην παράγραφον του παρόντος άρθρου, παράβασις των γενικών ή ειδικών κανόνων της ακτινοπροστασίας. Ποινικαί Διατάξεις Άρθρ.8.-1.Ο εκ προθέσεως προκαλών την απελευθέρωσιν ραδιενεργών ουσιών επαγομένων κίνδυνον ανθρώπων ή εκθέτων πρόσωπα αμέσως ή εμμέσως εις ιοντιζούσας ακτινοβολίας κατά τρόπον δυνάμενον να προκαλέση κίνδυνον της ζωής, της υγείας ή περιουσίας αυτών τιμωρείται: α)Δια φυλακίσεως τουλάχιστον δύο ετών, αν εκ της πράξεως δύναται να προκύψη κοινός κίνδυνος εις ξένα πράγματα. β)Δια καθείρξεως, αν εκ της πράξεως δύναται να προκύψη κίνδυνος ανθρώπου. γ)Δια καθείρξεως ισοβίου ή προσκαίρου τουλάχιστον δέκα ετών, αν εις την περίπτωσιν του στοιχ. β΄ επήλθε θάνατος. 2.Ο εξ αμελείας γενόμενος υπαίτιος των εν τη ανωτέρω παραγράφω πράξεων τιμωρείται δια φυλακίσεως, απαλλάσσεται όμως ούτος πάσης ποινής, εάν ελευθέρα θελήσει αποτρέψη τον εντεύθεν κίνδυνον ή δια ταχείας προς την αρχήν αγγελίας του δώση αφορμήν εις αποτροπήν αυτού. 3.Ο εγκαθιστών ή θέτων εις λειτουργίαν ή χρησιμοποιών εργαστήρια ραδιοϊσοτόπων ή μηχανήματα παραγωγής ιοντιζουσών ακτινοβολιών άνευ της κατά το άρθρ. 4 του παρόντος αδείας ή μετά την ανάκλησιν της αδείας ταύτης τιμωρείται δια φυλακίσεως τουλάχιστον 3 μηνών και χρηματικής ποινής πέντε χιλιάδων μέχρι διακοσίων χιλιάδων δραχμών. 4.Ο εκ προθέσεως ή εξ αμελείας παραβαίνων τους όρους της κατ’ άρθρ. 4 του παρόντος αδείας ή τας διατάξεις των κατ’ άρθρ. 5 παρ. 1 και 3 υπουργικών αποφάσεων τιμωρείται δια φυλακίσεως μέχρις έξ μηνών ή δια χρηματικής ποινής ή αμφοτέρων των ποινών τούτων. Άρθρ.9.-Από της δημοσιεύσεως του παρόντος καταργούνται: α)Αι διατάξεις των άρθρ. 46 παρ. 1 περ. β΄, γ΄ και δ΄ και 47 παρ. 1 περ. στ΄ και παρ. 2 του υπ’ αριθ. 451/1962 Β.Δ/τος και του άρθρ. 10 παρ. 2 του υπ’ αριθ. 521/1963 Β.Δ/τος και β)πάσα ετέρα γενική ή ειδική διάταξις αντικειμένη εις τας διατάξεις του παρόντος ή άλλως ρυθμίζουσα θέματα διεπόμενα υπό του παρόντος. 